cyanic-selkie/wikianc huggingface dataset:
Unn Søiland Dale
Søiland Dale er mest kjent som designer og produsent av strikkemønstre, og ullklær. I 1952 begynte hun som design-konsulent for Sandnes Garn for å få penger til garn til egen produksjon. For å få kjøpt strikkegarn til fabrikkpris var betingelsen at garnfabrikken fikk kjøpe mønstrene, og Sandnes Uldvarefabrikk sikret seg derved mønstre til strikkegensere for 100 kroner stykket. Hun solgte sitt første originale Eskimo-mønster i 1952 som håndstrikkoppskrift til Sandnes Uldvarefabrikk. Hun er kjent som designeren av Mariusgenseren i 1954 til filmen Troll i Ord, der Marius Eriksen og Henki Kolstad spilte i filmen iført genseren. Hun solgte strikkeoppskrifter, men aldri retten til produksjon.
På 1980 og 1990-tallet designet og produserte hun håndstrikkede kreasjoner for Christian Dior, Hubert de Givenchy og Jean-Charles de Castelbajac i Paris. I 1981 kalte Aftenposten henne «vår strikkende ambassadør».
Hun ble Norges Industriforbunds første kvinnelige medlem, da håndstrikkorganiseringen hennes ble regnet som «hjemmeindustri».
I 2002 mottok hun Kongens fortjenstmedalje i gull for sitt livslange pionerarbeide med å fornye og gjøre norsk håndstrikk kjent internasjonalt.
Suzanne Osten
Suzanne Osten (født 20. juni 1944 i Stockholm) er en svensk dramatiker, regissør, professor og æresdoktor.
Suzanne Osten var lenge en betydningsfull person for barneteateret i Sverige, der hun har skrevet flere barneteater, de fleste inspirert av barnepsykoteoretikeren og primalterapeuten Alice Miller. Hun staret «Unga Klara» i 1975, der hun fortsatt er kunstnerisk leder. Om Unge klara har Oster uttalt «– vi vågar vara allvarliga och sanna. Det har vi lärt oss av barnpubliken. Inget ämne är för svårt. Ingen konstnärlig ambition kan vara för hög. – Vi söker nya vägar för KONST för barn.»
Fra og med 2005 har hun også fungert som professor i regi på Dramatiska institutet.
Filmdebuten
Hennes debut innen film kom i 1982 med filmen Mamma. Filmen omhandlet hennes egen oppvekst, der hun levde med en mor rammet av schizofreni. Filmen var basert på hennes egen bok Jenta, mammaen og søpla, og blir fortsatt satt opp som teaterstykke.
Tala! Det är så mörkt
Tala! Det är så mörkt fra 1993 er en av Ostens mest kjente filmer. Filmen handler om et møte mellom nynazisten Søren og den jødiske legen Jacob, og det forholdet som utvikler seg mellom dem og deres møter som lege og pasient. Filmen vant en Grand Prix pris ved Créteil International Women's Film Festival i 1993. Tematisk tar filmen opp nynazismens fremvekst på 1980- og 1990-tallet samt årsakssammenhengen med arbeidsløshet og rotløshet blant dagens unge.
Kommende filmer
Per dags dato er Osten i et transnasjonalt samarbeid mellom Norsk filmfond og Svenske Filmlance om filmen Walter & Virginia. Som det står å lese på produsentforeningens nettsider, handler filmen om, Walter, 70, bor på et luksuriøst aldershjem. På grunn av flere slag husker han ikke så mye fra sitt tidligere liv som tiljublet og omsvermet regissør. En dag kommer Virginia til aldershjemmet og Walter oppdager igjen forelskelsen og begjæret. I begynnelsen vil ikke Virginia ha noe med ham å gjøre. Walter innser at bare ved å få kontakt med seg selv kan han igjen vinne kjærligheten. Filmen er enda ikke blitt realisert.
Lilla
Lilla er en farge. I vitenskapelige sammenhenger brukes ordet fiolett om lys med én bølgelengde (dvs en farge i fargespekteret), mens lilla brukes om alle blandinger mellom røde og blå bølgelengder. Ordet fiolett brukes også i det sammensatte ordet ultrafiolett, og det er den vanligste betegnelsen som liturgisk farge.Grovt regnes den fiolette delen av spekteret fra 380 til 420 nanometer, og er dermed det det mest kortbølgede lys menneskers øyne kan oppfatte. Lys med bølgelengder kortere enn 380 nm er usynlig og kalles ultrafiolett stråling. I regnbuen er fiolett det innerste av fargebåndene.
Ved subtraktiv fargeblanding, som for eksempel når man blander maling, får man oftest lilla farge ved å blande rødt og blått.
Fiolett utgjør en utfordring for TV- og PC-skjermer som bruker RGB-systemet for fargegjengivelse ettersom det ikke skapes lys med så kort bølgelengde (den korteste er blå). Alle forekomster av fiolett må derfor representeres ved lilla (også kalt magenta i denne sammenhengen).
Oldtidens kongelige var glade i lilla fordi det var en sjelden og kostbar farge. I kirkelig sammenheng forbindes lilla med sorg og bot.
Ordets opprinnelse
Ordet lila dukket for første gang opp i norden i år 1819 i en svensk bok. Dette er grunnen til at rødløken har fått sitt navn, da den ble navngitt hele 300 år før ordet lila. Lila er lånt fra det franske ordet lilas, som betyr syrin og syrinfarget, og stammer fra arabisk lilac, som betyr syrin. Dette er grunnen til at det engelske ordet for syrin er lilac.
Fiolett i litteratur
I den berømte romanen Dr. Zhivago av nobelprisvinneren Boris Pasternak omfattes fargen fiolett i et avsnitt med spesiell oppmerksomhet:
Hellemyrsfolket
Hellemyrsfolket er en romansyklus i fire bind av Amalie Skram. Bøkene handler om folket på Hellemyren og er regnet som det mest naturalistiske verket i norsk litteraturhistorie.
Leseren får følge den fattige familien som bor på Hellemyren gjennom alle de fire bøkene, og siden det er en slektsroman blir man introdusert for flere generasjoner. Sjur Gabriel og Afkom regnes som de to beste verkene i samlingen.
I bøkene skildres også livet i Bergen og på Strilelandet, og ikke minst talemålet både i byen (bergensk) og i omlandet (nordhordlandsmål).
Floridaanis
Floridaanis (Illicium floridanum) er en busk som i motsetning til slektningen kinesisk stjerneanis ikke har noen spiselige deler.
Arten hører til stjerneanisslekten, som har utgjort en egen familie (stjerneanisfamilien), men som nå gjerne inkluderes i kadsurafamilien (se APG III). Planten vokser særlig i Florida og Louisiana.
Blomstene er klart røde, med lange flikete blomsterblad, uten klart skille mellom begerblad og kronblad. Bladene er klargrønne eller lysegrønne, og spist lansettformede.
Malmskillnadsgatan
Malmskillnadsgatan på Norrmalm i Stockholm er en 650 meter lang gate som strekker seg fra Brunkebergstorg 14 og går på en viadukt over Hamngatan, deretter krysser den Mäster Samuelsgatan og Oxtorgsgatan, videre over på Malmskillnadsbron over Kungsgatan, forbi Brunnsgatan og David Bagares gata før den slutter ved Johannes plan ved Döbelnsgatan.
Marcus Livius Drusus den eldre
Han var far til Marcus Livius Drusus den yngre.
Olderskog Idrettslag
Olderskog Idrettslag (stiftet 4. juli 1965) er en idrettsforening fra Mosjøen i Nordland. Klubben har sitt nedslagsfelt i bydelen Olderskog, sør for Mosjøen sentrum. OIL har en fotballgruppe, en orienteringsgruppe, og en gruppe som driver med turn og barneidrett.
Fotball
Olderskogs A-lag i fotball spilte 2016-sesongen i 5. divisjon, men klubben var oppe i 3. divisjon i årene 1990–94, og kom i 1991 foran «storebror» på tabellen.
Klubben vant sin avdeling i 5. divisjon 2015, men rykket ikke opp til HESA-serien, etter 5–1-tap for i opprykkskampen.
Stubbebukker
Stubbebukker (Spondylidinae) er en gruppe av biller som tilhører familien trebukker (Cerambycidae). De kan kjennes på brun eller svart farge, forholdsvis korte antenner og dekkvinger med lengderibber. Det er beskrevet omtrent 140 arter, 6 er funnet i Norge.
Utseende
Små til middelsstore (7–25 mm), vanligvis brune eller svarte trebukker med forholdsvis korte antenner. Hodet er skrått fremoverrettet, fasettøynene gjerne forholdsvis store og nyreformede. Kjevene (mandiblene) er korte og kraftige. Pronotum har jevnt rundede sider og er moderat hvelvet. Dekkvingene har vanligvis tydelige lengderibber.
Levevis
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.
Skadedyr
Noen av artene kan angripe bygningstømmer og trestolper, men de fleste er regnet som harmløse. Enkelte arter kan også angripe levende trær, og kan trolig, dersom trærne er stresset av tørke, bidra til å drepe dem.
Systematisk inndeling / nordiske arter
Inndelingen følger Danilevsky (2006).
Lola – nattens dronning
Lola – nattens dronning er en tysk dramafilm fra 1981 regissert av Rainer Werner Fassbinder.
Handling
Lola – nattens dronning finner sted i 1957 i en spissborgerlig bayersk småby. Godene er fordelt mellom byens ledende folk, og man arbeider til fordel for sin egen velstand hånd i hånd og alle er fornøyde. Borgermesteren, politipresidenten, bankdirektøren og bygningsentreprenøren «Schuckert» møtes regelmessig i stedets bordell, «Villa Fink». Idyllen blir ødelagt da en by bygningsbyråd, «Herr von Bohm», inntar sitt kontor i rådhuset. Han er korrekt og ubestikkelig, og gjennomskuer raskt forretningene mellom byens ledende folk. Han er først innstilt på samarbeid, og resonnerer at også vanlige folk tjener på Wirtschaftswunder. Hans holdning endrer seg markant etter at hans sarte kjærlighet «Marie-Luise» blir presentert for ham i bordellet som «Lola», byens skarpeste hore og Schuckerts personlige eiendom. Bohm blir fullstendig demoralisert, og fortvilet begynner han å samle materiale mot Schuckert for å ødelegge ham. Men ingen ønsker å endre på status quo, ikke engang pressen interesserer seg. Og ved slutten av filmen er alle, inkludert Bohm, integrert i systemet. Schuckert gir ham Lola som bestikkelse, Lola blir den nye sjefen for bordellet og de gamle forretningene fortsetter.
Shen Jiaben
Shen Jiaben (kinesisk: 沈家本, født 1840 i Wuxing i Zhejiang i Kina, død 1913) var en kinesisk mandarin og jurist. I 1905 hadde han ansvaret for revisjonen av Store Qing-lovverket, som avskaffet en rekke drastiske avstraffelsesmetoder, som langsom oppstykking (lingchi).
Calcutta Cup
Calcutta Cup er et rugby union-trofe, som deles ut til vinneren av den årlige kampen mellom England og Skottland under Seksnasjonersturneringen.
The Calcutta Club
1. juledag 1872 ble det spilt en rugbykamp mellom 20 spillere for England og 20 spillere fra Skottland, Irland og Wales i Calcutta, India. Kampen var en stor suksess og ble gjentatt uken etterpå. Spillerne som deltok stiftet klubben Calcutta Football Club i januar 1873. Året etter ble de med i rugbyforbundet og selv om det indiske klimaet ikke passet så bra for å spille rugby, økte antallet medlemmer i klubben. Det britiske regimentet forlot India og etter hvert ble tennis og polo mer populært og klubben ble nedlagt i 1878. En annen medvirkende årsak til nedleggelsen er at det ble slutt på gratis drikke i baren etter kampene. Medlemmene ønsket å bevare navnet på klubben og tok ut pengene klubben hadde i banken. De ble utbetalt i rupi hvor myntene var laget i sølv. Pengene støpte de om til en pokal som de gav til det engelske rugbyforbundet i 1878 med betingelse om at det skulle spilles årlige kamper om pokalen.
Pokalen
Den er håndlaget i India og er 18 tommer (45 cm) høy. Utvendig er den full av små inngraveringer og tre kongekobraer utgjør håndtakene. Det er en indisk elefant på lokket til pokalen. Sokkelen til pokalen er laget av tre og det er montert plater hvor det er inngravert alle kampene, det vinnende laget og navnet på begge lags kapteiner. Det originale trofeet eksisterer fortsatt, men etter flere år med mislighold, inkludert to spillere fra hvert lag som sparket pokalen under en fyllekule etter kampen i 1988, blir pokalen permanent oppbevart i rugby-museet på Twickenham Stadium. England og Skottland har derfor en tro kopi av pokalen som vinneren viser fram etter kampen.
Syringogastridae
Syringogastridae er en liten familie av fluer som bare finnes i den neotropiske region (Sør- og Mellom-Amerika). Familien er registrert mellom Mexico i nord og Brasil i sør. Fluene ligner på familien Somatiidae, som de er beslektet med.
Calcutta Cup
Konkurransen
Selv om det opprinnelig var tenkt at trofeet skulle brukes som rugby sin versjon av fotballens FA-cup som ble introdusert på samme tid, nektet det engelske rugbyforbundet at det skulle brukes i en turnering for bare engelske lag. Siden Wales ikke hadde et landslag og Irland sitt lag var mye dårligere enn England og Skottland, ble det bestemt at pokalen skulle gis til vinneren av den årlige kampen mellom England og Skottland. Den første kampen ble spilt i 1879, som endte i uavgjort. I 1883 startet Home Nations (som senere har blitt til Seksnasjonersturneringen) og pokalen deles ut etter kampen i denne turneringen.
Naturens tålegrense
Naturens tålegrense var et begrep som ble benyttet for å dimensjonere forurensingsreduserende tiltak. Den mest utbredte anvendelsen var ved reduksjon av utslipp til luft av svovel og nitrogen, for å redusere forsuring og overgjødsling. Ved Stortingsmeldingen om norsk klimapolitikk Meld. st. 21 (2011–2012) fikk begrepet nytt innhold som et mål på naturens bæreevne og rensekapasitet.
Tradisjonell betydning
Begrepet naturens tålegrense var tidligere særnorsk. En mulig forklaring er dypøkologiens innflytelse over norsk samfunnsliv. Beste oversettelse til engelsk var critical load (kritisk belastning), mens det mindre presise carrying capacity (økologisk bæreevne) også har vært benyttet. Tilsvarende blir begrepet oversatt til kritisk belastningsgräns på svensk, og i mer spesifikk form kritisk tålegrænse for forsuring på dansk og kritischen Säureeintragsraten på tysk.
Ny betydning
Stockholm Resilience Centre identifisert i 2009 ni tålegrenser: Klimaendringen, raten av tapt biologisk mangfold, biogeokjemisk syklus (både nitrogen og fosfor), ozonnedbryting i stratosfæren, forsuring av havet, globalt vannforbruk, endring i arealbruk, atmosfærisk partikkelbelastning og miljøgifter. Anslaget er at menneskelig aktivitet allerede har overskredet tålegrensen for klimaendring, for raten av tapt biologisk mangfold, og for endringer i det globale nitrogenkretsløpet. Menneskeheten nærmer seg raskt tålegrensen for det globale fosforkretsløpet, globalt vannforbruk, forsuring av havet, og global endring i arealbruk.
I 2015 publiserte Senteret en oppdatert versjon i et bredt samarbeid med andre forskere.
I 2022 foreslo en gruppe forskere tilknyttet Senteret en første kontrollvariabel for Introduksjon av nye stoffer.
David Bagares gata (Stockholm)
David Bagares gata er en tverrgate på Norrmalm i Stockholm, mellom Malmskillnadsgatan i vest og Birger Jarlsgatan i øst. Gaten er mest kjent for allmennheten for sin tilknytning til mordet på Olof Palme, da sporene etter morderens fluktrute endte her. I David Bagares gata lå også nattklubben Dambergs, hvor ensemblet After Dark en gang i tiden begynte med sine dragshows.
Kungsgatan (Stockholm)
Kungsgatan er en gate i bydelene Norrmalm og Kungsholmen i Stockholm. I vest er den tilknyttet Kungsholmen via Kungsbron, og derfra strekker den seg østover mot Stureplan.
Arkipel
Et arkipel, også omtalt som en øygruppe eller øysamling, er en kjede eller klynge av øyer. Begrepet brukes vanligvis om en øygruppe som naturgeografisk eller geologisk fenomen. Ordet arkipel (noen ganger feilaktig arkipelag) brukes med samme betydning som del av navnet til mange slike øygrupper, særlig for grupper som har vært deler av det britiske imperiet. Ordet arkipel kan, i motsetning til øygruppe, også vise til et havområde med et antall spredte øyer som for eksempel dem i Egeerhavet.
Etymologi
Ordet arkipelag betyr «leder hav», fra gresk arkhon (arkhi-) («leder») og pelagos («hav»). I antikken var Aigaion pelagos det greske navnet på Egeerhavet, og senere skiftet bruken til å referere til De egeiske øyer (siden havet er kjent for det store antall øyer). Ordet kom inn i engelsk på 1600-tallet som en generell henvisning til øygrupper eller et havområde med en slik gruppe.
Øybuer
Grupper av øyer ute til havs dannes der havbunn eller grunn kontinentalsokkel stikker opp over havflaten, eller der vulkaner bryter gjennom havbunnsskorpen og danner vulkanske øyer. Dette skjer gjerne i tektonsk aktive områder, der grunne deler av kontinentalplate eller havbunnsplate skyves over annen havbunnsplate og danner en subduksjonssone. Friksjonen mellom platene vil føre til at kanten på den øverste platen presses opp. Denne vil da danne en vulkansk øybue. Navnet øybue kommer av at kanten på den overliggende platen gjerne buer fram på midten, slik at kjeden av øyer får en distinkt buet form. De fleste øygruppene i Stillehavet er dannet på denne måten.
Slike øybuer har høy geologisk aktivitet inkludert jordskjelv, tsunamier og vulkaner. Det vulkanske jordsmonnet er ofte fruktbart, og store mengder av verdens befolkning bor nettopp på slike øybuer. De tre største moderne statene som er arkipeler er Japan, Filippinene og Indonesia. Øyene i Egeerhavet ligger også på en slik vulkansk øybue.
Øykjeder
Øykjeder, eller øyrekker, formes der havbunnsskorpe sklir over såkalte varmepunkter eller «hotspots» i jordens indre, der magmaen har uvanlig høy temperatur og trenger seg gjennom havbunnsskorpen. Fordi havbunnsspredningen gjør at selve havbunnsplate hele tiden flytter på seg, vil en slik øy etter hvert drive bort fra vulkanismen som har bygget den, mens en ny øye trenger seg opp i stedet. Hawaii og Galápagosøyene er kjente eksempler på slike øykjeder. Slike lavabergarter er generelt lite motstandsdyktige mot mekanisk slitasje. Ettersom vær og vind sliter ned de gamle øyene, vil de bli flatere og flatere, og til slutt ende som flate platåer som ligger under havflaten, der det kan vokse korall-atoller. For eksempel er den yngste øya i Hawaii-rekken (Hawaii) bare 400 000 år gammel, men har et fjell som rager 4205 meter til værs, mens den ca. 20 millioner år gamle Pearl and Hermes-atollen ligger over 200 mil mot nordvest og er slitt helt ned til havflaten.
Midthavsryggøyer
Havbunnsspredning langs midthavsryggene fører ofte med seg stor vulkansk aktivitet, som kan skape øyer eller øygrupper. Slike øygrupper er sjelden store, og vil stort sett ligge svært langt fra land. Et eksempel er den lille gruppen rundt Tristan da Cunha i Sør-Atlanteren som består av en større bebodd øy og seks mindre øyer og skjær. Øygruppens høyeste fjell, Queen Mary's Peak er en 2 062 meter høy vulkan, som sist hadde utbrudd i 1961. Nærmeste land fra Tristan da Cunha-gruppen er faktisk St. Helena, 200 mil mot nord! Alle øyene i det britiske oversjøiske territoriet St. Helena, Ascension og Tristan da Cunha ligger på Atlanterhavsryggen.
Kontinentfragmenter
Ikke alle øygrupper er av vulkansk opprinnelse. Gjennom kontinentaldrift hender det at biter av kontinentalplater blir revet løs. Ofte vil disse sitte fast på andre plater, men noen ganger vil de havne langt til havs og utgjøre egne øygrupper. Siden kontinentalplater består av mer bestandig stein slik som gneis og granitt, vil slike øygrupper kunne bli svært gamle, i motsetning til de vulkanske øygruppene. Slike øyer vil derfor kunne ha svært særegen fauna og flora som har kunnet utvikle seg gjennom mange millioner år.
Eksempler på øygrupper dannet av slike kontinentalfragmenter er New Zealand og deler av Seychellene. New Zealand ligger imidlertid samtidig på en subduksjonssone, og har en betydelig vulkansk aktivitet.
Fargespektrum
Fargespekteret er et ord som beskriver alle synlige former for monokromatisk lys, det vil si lys med én bestemt bølgelengde. Regnbuen inneholder alle fargene i fargespekteret. Grunnfargene tilhører fargespekteret, men noen farger og nyanser består av flere enn én bølgelengde og finnes derfor ikke i fargespekteret (og dermed ikke i regnbuen). Eksempler er farger som hvit, rosa, brun og grå. Fargene i fargespekteret kan også kalles spektralfarger.
Bølgelengder i fargespekteret
Bølgelengdene er oppgitt i nanometer og frekvensene er oppgitt i terahertz. Overgangen mellom fargene er flytende, så tallene er kun et anslag.
Haicheng (Anshan)
Haicheng (kinesisk: 海城; pinyin: Hǎichéng) er en kinesisk by og et byfylke i byprefekturet Anshan øst i provinsen Liaoning i det nordlige Kina. Befolkningen i byfylket var på 1,09 millioner i 1999.
Kulturminner
Paleolitikum-funnstedet Xianrendong i Haicheng (Haicheng Xianrendong yizhi, 海城仙人洞遗址) og bronsealder-dyssen i Ximucheng (Ximucheng shipeng, 析木城石棚) ble i 2001 tilføyd på listen over kulturminner i Folkerepublikken Kina.
Administrative enheter
Haicheng har fire subdistrikter og 23 storkommuner:
Søylediagram
Søylediagram og stolpediagram er grafiske framstillinger av en frekvensfordeling der hver verdi på variabelen representeres av en søyle eller stolpe, og der lengden av denne illustrerer hvor stor andel av enhetene som har en bestemt verdi. En særegen type søylediagram er histogrammer, der arealet av søylene angir hyppigheten av variabelverdiene.
Forskjellen på søylediagram og stolpediagram er bredden på søylene/stolpene. Et stolpediagram er et søylediagram hvor søylene ikke har noen bredde. Figurene nedenfor viser fordelingen av stortingsmandater etter Stortingsvalget 2001 presentert som søylediagram og stolpediagram. (Figuren til venstre er laget med Mal:Søylediagram.)
Stolpediagram
Stolpediagrammer ble oppfunnet i Skottland av William Playfair i 1786.
Inge Morath
Ingeborg Morath (født 27. mai 1923 i Graz i Østerrike, død 30. januar 2002 i New York City i USA) var en østerrikskfødt amerikansk fotograf som var tilknyttet Magnum Photos i nesten 50 år. Hun var gift med forfatteren og dramatikeren Arthur Miller fra 1962 og frem til sin død. Inge Morath Foundation ble opprettet i 2003 for å bevare og dele arbeidet hennes. Kollegaene hennes i Magnum opprettet prisen Inge Morath Award i 2002. Den deles ut årlig av Inge Morath Foundation og går til en kvinnelig fotograf under 30 år for å støtte arbeidet deres med et langsiktig prosjekt.
Landhockey under Sommer-OL 1968
Landhockey var med på det olympiske programmet for ellevte gang under OL-1968 i Mexico by. Turneringen ble spilt i perioden 13. til 26. oktober og det var seksten lag som deltok. Pakistan beseiret Australia med 2-1 i finalen og ble olympiske mestere i landhockey for andre gang.
Haicheng (Anshan)
Administrative enheter
Storkommuner:
Jernbane
Hada-banen, en høyhastighetsbane åpnet i 2012, går gjennom området fra Harbin til Dalian.
Vei
Kinas riksvei 202 løper gjennom området. Den begynner i Heihe i provinsen Heilongjiang, passerer gjennom Harbin og Shenyang, og ender i Dalian ved Gulehavet.
Magnesitt
En stor lagerstätte for magnesitt befinner seg i byfylket («Haicheng-lagerstätten»).
Jordskjelvet i Haicheng 1975
Den 4. februar 1975 ble Haicheng rammet av et jordskjelv på 7,0 (eller 7,3 på Richters skala, som da var i bruk). Byen hadde da rundt én million innbyggere. Imidlertid hadde seismologer sendt ut advarsler om jordskjelvsfaren en dag i forveien, og det ble beordret evakuering av byen. At dyr oppførte seg uvanlig, bidrog til at ordren ble fulgt i meget stor grad, slik at evakueringen var fullført 5 1/2 time før jordskjelvet fant sted.
Brødrene Mozart
Brødrene Mozart (originaltittel: Bröderna Mozart) er en svensk komedie fra 1986. Manuser er skrevet av Niklas Rådström, Etienne Glaser og Suzanne Osten. Den er regissert av Suzanne Osten. Filmen er belønnet med Guldbagge-prisen i 1987 og er kjent som den filmen Olof Palme så samme kveld som han ble drept.
Plot
Regissøren Walter skal sette opp sin egen versjon av Wolfgang Amadeus Mozarts opera Don Juan på Kungliga Operan. I hans versjon er det guvernøren som dreper Don Juan og ikke omvendt! Filmen viser regissørens problemer med det stae ensemblet.
Om filmen
Brødrene Mozart har bl.a. blitt kjent gjennom koblingen til statsminister Olof Palme; det var denne filmen han så på Grand kino ved Sveavägen i Stockholm like før han ble drept. Palme hadde dessuten blitt tilbudt rollen som operasjefen av filmens regissør Suzanne Osten før innspillingen begynte i 1985. Han avslo fordi han synes filmen var alt for usympatisk. Rollen blei gitt til han som da var sjef for Svenska Institutet, Anders Clason.
Nica flavilla
Utseende
En ganske liten sommerfugl med litt flikete vinger. Oversiden er klart oransje bortsett fra svarte vingespisser. Undersiden er brunoransje med en smal, mørk tverrstripe og to små, hvite flekker på hver vinge. Arten ligner på undersiden sterkt på Peria lamis, men denne mangler de hvite flekkene.
Levevis
Arten lever i regnskog og fuktig løvskog opp til 1500 meter over havet, der den gjerne finnes i skogkanter og ved små lysninger. De voksne sommerfuglene sitter gjerne i bladverket et par meter over bakken, men kommer ned for å suge saltholdig vann fra mineralrik, fuktig jord eller leire. Larven utvikler seg på planter i slektene Cardiospermum, Serjana og Paullinia i såpebærfamilien (Sapindaceae).
Jakob Rosenfeld
Jakob Rosenfeld (født 11. januar 1903 i Lemberg (Lviv) i Det østerrikskungarske rike, død 22. april 1952 i Tel Aviv), i Kina best kjent som General Luo, men der egentlig hadde navnet 羅生特 Luó Shēngtè, tjenestegjorde fra 1947 som helseminister i den provisoriske kinesiske kommunistiske regjering under Mao Zedong.
Rosenfeld var jøde, og fødebyen Lemberg er nå Lviv, en av de største byene i Ukraina. Han vokste imidlertid opp i Wöllersdorf nær Wiener Neustadt. Han tok eksamen i medisin med spesialisering inngen urologi ved Universitetet i Wien. Etter Anschluss ble Rosenfeld deportert til konsentrasjonsleiren Dachau og senere til konsentrasjonsleiren Buchenwald. I 1939 ble han løslatt, men måtte forlate Tyskland innen to uker. Ettersom Kina ikke krevde at jøder måtte søke om innreisevisum, flyktet han til Shanghaighettoen.
Fra 1941 tjenestegjorde han som feltlege for de kommunistiske styrker under krigen mot japanerne og den kinesiske borgerkrig. På grunn av sin gode innsats gav soldatene han tilnavnet tigerbalsamlegen, ettersonm tigerbalsam ble alment sett på som et legemiddel.
Han ble forent med sin søster i Østerrike i 1949. I 1950, etter forgjeves å ha forsøkt å vende tilbake til Kina, emigrerte han til Israel og ble der gjenforent med sin bror. To år etter døde han av hjertesvikt.
Kina har satt opp en statue av ham, et hospital i Shandong er oppkalt etter ham, og i 2006 var det en stor utstilling om ham i Det kinesiske nasjonalmuseum i Beijing. Utstillingen ble åpnet av president Hu Jintao.
Chen Quanguo
Chen Quanguo (kinesisk: 陈全国, født i 1955 i Pingyu i provinsen Henan i Folkerepublikken Kina) er en kinesisk kommunistisk politiker. Han ble i august 2011 partisekretær for den autonome region Tibet.
Han ble medlem av det kinesiske kommunistparti i 1976 og tok eksamen i økonomi ved Zhengzhouuniversitetet, og senere ved Wuhan automotive polytekniske universitet. Han var guvernør for provinsen Hebei fra 2010 til 2011.
Nam-san
Nam-san («Sørfjellet») er et 262 meter høyt fjell som ligger i sentrum av Sør-Koreas hovedstad, Seoul. Fjellet het tidligere Mongmyeok (목멱산). Fjellet ligger i det som i dag er et rekreasjons- og parkområde for bybeoere og tilreisende, som vedlikeholdes av byens myndigheter.
På toppen av fjellet står N Seoul Tower, og både det og toppen i seg selv er et reisemål for mange, blant annet fordi fjellet gir panoramautsikt over byen. På toppen lå også en stasjon for å sende røyksignaler Mongmyeoksan Bongsudae, som var en del et nødmeldingssystem fram til 1895.
Nam-san-banen er en gondolbane som går fra byens sentrum opp til fjellets topp.
Kvittering
Kvittering er et ord som brukes om en regnskapsbekreftelse. Ordet brukes ellers i forskjellige sammenhenger innen regnskap, verbal kommunikasjon, signalering, maskinstyring og elektrisk signalgivning.
Kassedagbok
Kassedagbok er ei bok til føring av regnskap, vanligvis i bedrifter, med flere konti for postering av debet- og kreditbeløp. Føring av regnskapsbøker var et fag i videregående skoler som realskole og handelsskole. I kassedagboka føres hvert regnskapsbilag på ei linje med dobbelpostering (debet og kredit) på to eller flere konti som samsvarer med posteringstypen. Ved månedsslutt summeres hver kolonne i kassedagboka separat for hver konto med debet og kredit, og beløpene overføres til ei linje i hovedboka.
Regnskapsmåten gjør det mulig å føre et regnskap med mange typer beløp på en oversiktlig måte. Kontiene i et regnskap, og dermed også i kassedagboka, samsvarer med vanlig kontostandard som sorterer regnskapstallene i regnskapet. Vanlige bilagstyper er inngående fakturaer for varekjøp eller anskaffelser, utgående betalinger, kontantkvitteringer og fakturaer for varesalg, inngående betalinger for salgsoppgjør, utbetalingsbilag for lønn og andre driftskostnader og finansielle disponeringer.
Når regnskap føres på datamaskin er ord som kassedagbok og hovedbok erstattet av et dataprogram som utfører en tilsvarende funksjon. Regnskapsprogrammet leverer en posteringsoversikt eller journal (dagbok) og en regnskapsoversikt (hovedbok). Måten regnskapet føres på samsvarer med gjeldende rettsbetingelser.
Make it Good
Make it Good er et studioalbum utgitt av a1 i 2002. Dette var det siste albumet med Paul Marazzi som medlem i bandet. Albumet lå fem uker på VG-lista og endte med fjerdeplass som beste plassering.
Luigi Cornaro
Luigi Cornaro (født 12. februar 1517 i Venezia i Italia, død 10. mai 1584 i Roma) var en av den katolske kirkes kardinaler. Han var erkebiskop av Zara i Dalmatia (i dagens Kroatia), men fratrådte etter noen år og viet seg deretter for det meste til pavestolens affærer, blant annet kampen mot tyrkerne.
Han ble kreert til kardinal av pave Julius III den 20. november 1551, med San Teodoro som tittelkirke, som han siftet med San Marco, med San Vitale og med San Clemente til slutt.
Han var i slekt med ehn rekke andre kardinaler: Federico Cornaro den eldre (broren hans, kreert 1585), Francesco Cornaro den yngre (1596), Federico Baldissera Bartolomeo Cornaro (1626), Marco Cornaro (1500), Francesco Cornaro den eldre (1527), Andrea Cornaro (1544) og Giorgio Cornaro (1697). Kardinal Giovanni Cornaro (1778) kom fra en annen gren av slekten.
Nothybidae
Nothybidae er en liten familie av fluer som bare finnes i Sørøst-Asia. Bare åtte arter er kjent, fire av disse fra Indonesia, én art fra Filippinene og én art fra Indokina (usikkert om det er Vietnam eller Laos). Familien har også blitt funnet på Ny-Guinea og Salomonøyene, men disse eksemplarene har ikke blitt beskrevet. De har en lang og slank kropp og smale vinger. Antennene har det andre leddet med en tydelig søm på oversiden og en fjærgrenet antennebørste (arista). Den fremre delen av brystet (thorax)er sterkt forlenget. Ingenting er kjent om biologien til disse fluene.
Institute of Cancer Research
Institute of Cancer Research (Instituttet for kreftforskning) er et kollegium under University of London. Det ble grunnlagt i 1909.
Lukas Bonnier
Per Lukas Daniel Bonnier (født 16. juni 1922, død 8. februar 2006) var en svensk avismann og forlegger. Han var sønn av Tor Bonnier og hans kone Greta. Lukas Bonnier var seksbarnsfar, med barna Jacqueline (1944), Daniel (1947), Jan og Peder Bonnier (begge 1949), Anna Toss (1962) samt Jonas Bonnier (1963). Han var broren til Albert Bonnier Jr., fetteren til Joakim Bonnier og gift med Gun Bonnier.
Servostyring
Hydrauliske systemer
De fleste servostyringssystemer fungerer ved hjelp av en beltedrevet pumpe som leverer hydraulisk trykk til systemet. Dette hydrauliske trykket blir generert av en pumpe som blir drevet av bilens motor. Når motorens turtall øker, øker også trykket i hydraulikkvæsken, og derfor er det også montert en ventil som letter systemet for overskuddstrykk.
Når servostyringen ikke benyttes, som når bilen kjører i en rett linje, leveres likt trykk til hjulene på begge sider. Når rattet blir snudd leverer systemet ulikt trykk til de to hjulene foran, og hjelper dermed til å vri hjulene i riktig retning.
Elektriske systemer
Mer moderne systemer er utelukkende basert på elektriske komponenter. Sensorer oppdager bevegelsene og kreftene fra rattet, og en datamaskin leverer riktig kraft til hjulene via elektriske motorer. Dette gjør det mulig med varierende assistanse basert på kjøreforholdene.
I kontrast til de hydrauliske systemene er kommunikasjonen "enveis" i et elektrisk system. Rattet sender krefter til forhjulene, assistert av motorene, mens kreftene på forhjulene ikke blir sendt tilbake gjennom motorene til rattet. Dermed får ikke sjåføren den samme graden av tilbakemeldinger, og dette blir ofte kritisert ved at servostyrte biler mangler "styrefølelser".
D.H. Peligro
Darren Henley «Peligro» (født 9. juli 1959, død 28. oktober 2022) var en amerikansk trommeslager som blant annet spilte i Dead Kennedys og Red Hot Chili Peppers. Han ledet også sitt eget band, Peligro.
Foruten en kort periode med Red Hot Chili Peppers i 1988, var han trommeslager for Dead Kennedys i periodene 1981–1986, 2001–2008, 2009–2022. Han medvirket på albumene Plastic Surgery Disasters, Frankenchrist og Bedtime for Democracy, samt EP-en In God We Trust og samlingen Give Me Convenience or Give Me Death.
Peligro ga ut albumene Welcome to America og Sum of Our Surroundings; sistnevnte ble kåret til årets beste plate i US Independent Music Awards. Han samarbeidet også med band som Nailbomb, Reverend Jones and the Cool Aid Choir og Al Sharpton's Hair and the Hellions. I 1984 spilte han inn en punkrock-versjon av Jimi Hendrix-sangen «Purple Haze»; innspillingen ble nominert til en Grammy Award.
Den 28. oktober 2022 døde D.H. Peligro i sitt hjem i Los Angeles, av en hjerneskade forårsaket av et fall.
Sebastiano Antonio Pighini
Sebastiano Antonio Pighini (født 17. september 1500 i Arceto nær Scandiano i Italia, død 23. november 1553 i Roma) var en av Den katolske kirkes kardinaler. Han var biskop av Alife, deretter av Ferentino, og til slutt erkebiskop av Siponto. Han var dessuten tilknyttet Den romerske kurie og var pavelig nuntius til keiser Karl Vs hoff 1550–1551.
Han ble kreert til kardinal in pectore av pave Julius III den 20. november 1551, og publisert den 30. mai 1552.
Episkopalgenealogi
Hans episkopalgenealogi er:
Dave Navarro
Dave Navarro (født 7. juni 1967 i Santa Monica i California i USA) er en amerikansk gitarist. Han er kjent som medlem av Jane's Addiction (1986–1991 og under gjenforeningene i 1997 og 2001–2004) og i Red Hot Chili Peppers (1993–1998) hvor han var med på albumet One Hot Minute. I 2001 ga han ut soloalbumet Trust No One. Som studiomusiker har han deltatt på innspillinger med blant andre Alanis Morissette (Jagged Little Pill i 1995), Marilyn Manson («I Don't Like The Drugs (But The Drugs Like Me)» i 1998) og Guns N' Roses («Oh My God» i 1999). Navarro spiller i bandene The Panic Channel og Camp Freddy.
Roger Bacon
Roger Bacon (født ca. 1214, død 1294) var en engelsk filosof, munk og alkymist.
Bacon, også kjent som Doctor Mirabilis (Latin: «forbløffende lærer») var en av de mest berømte fransiskanske munkene i sin tid. Han la stor vekt på empirisme og har blitt ansett som en av de tidligste talsmennene for den vitenskapelige metode; senere studier har mer understreket hans forhold til det okkulte og til alkymiske tradisjoner.
Bacon utførte og beskrev flere ulike eksperimenter, som var langt før hans tid og er blitt hevdet å være noen av de første tilfeller av sann eksperimentell vitenskap. Bacon begynte med sine vitenskapelige eksperimenter flere hundre år før fremveksten av vitenskap i den vestlige verden.
Bacon regnes som oppfinneren av forstørrelsesglasset. Hans studier la grunnlag for senere oppfinnelser som mikroskopet og teleskopet. Han fant også opp de aller første brillene som senere ble videreutviklet til slik brillene er i dag. Han avslørte også luftens rolle i en brann og han forutså mange fremtidige oppfinnelser som motoriserte fly, biler og skip. Hans rykte som trollmann og magiker førte ham flere ganger i konflikt med den katolske kirke og han satt mange år i fengsel.
Hans mest kjente verk Opus Majus (latin for "Det store verk") var ferdigstilt i 1267.
Vinnytsia oblast
Vinnytsia oblast (ukrainsk: Вінницька область) er et fylke (oblast) i Ukraina. Fylkets areal er 29 832 km². I 2006 hadde Vinnytsia oblast 1 328 158 innbyggere og administrasjonssenteret ligger i byen Vinnytsia.
Fylket grenser til Moldova i sør og til Tsjernivtsi- og Ternopil oblast i vest, Zjytomyr oblast i nord og Kyiv oblast i nordøst, Tsjerkasy oblast i øst og Kirovohrad- og Odessa oblast i sørøst.
Pietro Tagliavia d’Aragonia
Pietro Tagliavia d'Aragonia  (født ca. 1499 i Palermo i Italia, død 5. august 1558 i Palermo) var en av Den katolske kirkes kardinaler. Han var biskop av Girgenti, deretter erkebiskop av Palermo.
Han ble kreert til kardinal av pave Julius III den 22. desember 1553.
Han var grandonkel til kardinal Simeone Tagliavia d'Aragonia (1583).
Kollektivisering
Kollektivisering betegner sammenslåing av gårdsbruk og andre typer virksomhet til kollektive eller statlige virksomheter. I kommunistiske land som det tidligere Sovjetunionen og Folkerepublikken Kina ble kollektivisering gjennomført med tvang, og førte til at millioner av mennesker mistet livet.
Den første kolkosen, som kollektivbrukene i Sovjetunionen ble kalt, startet etter at Josef Stalin lanserte den første femårsplanen i 1928. Fordi de baltiske landene ikke ble kommunistiske sovjetrepublikker før i 1940, unngikk de den første kollektiviseringsbølgen. Ikke desto mindre ble kollektiviseringen gjennomført på 1940-tallet, hvilket førte til sterk motstand blant mange småbrukere.
Stalins plan om en rask industrialisering av Sovjetunionen, basert på tvungen kollektivisering av jordbruket, begynte for alvor i starten av 1930. Den bestod av et angrep på kulakkene, som Stalin utpekte som «utbyttere» fordi de hadde noen kyr og råd til å lønne en dreng. Ofte ble de deportert til Sibir mens staten overtok jorden deres. De gjenværende bøndene ble satt i arbeid i de nye regjeringskontrollerte kollektivbrukene. Så upopulære var disse tiltakene at mange bønder heller drepte sin husdyr og knuste jordbruksredskapene enn å få dem kollektivisert. I løpet av de to første månedene av 1930 var så mange som 14 millioner kyr slaktet, noe som førte til billig kjøtt og mangel på trekkdyr. I 1934 var antall kveg i Sovjetunionen halvert i forhold til 1928.
Gasherbrum II
Gasherbrum II blir ansett å være en av de letteste toppene over 8 000 meter å bestige, men tar likevel rundt 50 dager og er kjent for å tære på psyken til de som prøver å bestige fjellet på grunn av mye venting. Fjellet ble først besteget 8. juli 1956 av en østerriksk ekspedisjon, og fikk sin første vinterbestigning i februar 2011.
Fjellet ligger mellom Gilgit-Baltistan, Pakistan og Xinjiang Kina og er bare mulig klatre fra Kina eller Pakistan ettersom fjellet er delt mellom de to landene.
Nordmenn på toppen
1994: Eirik Tryti, Bjørn Arne Evensen og Simen Mørdre besteg toppen 1. august 1994. 2005: Jørgen Aamot. Han og svenske Fredrik Ericsson ble de første som sto på ski ned Gasherbrum II.
2022: Kristin Harila besteg toppen den 8. august 2022.
Greta Andersen
Greta Andersen (født 1. mai 1927, død 6. februar 2023) var en dansk svømmer som deltok i de olympiske leker 1948 i London.
Andersen ble olympisk mester i svømming under OL 1948 i London. Hun vant 100 meter fri med tiden 1.06,3, to tidels sekund foran Ann Curtis fra USA. Hun var også med på det danske laget som kom på andreplass på 4 × 100 meter fri bak USA. De andre på laget var Eva Arndt-Riise, Karen Harup og Fritze Carstensen.
Andersen satte flere rekorder i langdistansesvømming, over Den engelske kanal for kvinner begge veier, fra Frankrike til England, 11 timer og ett minutt og fra England til Frankrike på 13 timer og ti minutter. Hun satte verdensrekord på både 10 miles og 25 miles, men også på korte distanser som på 100 yards.
I midten av 1950-tallet emigrerte hun til USA og bosatte seg i Long Beach i California og fikk senere amerikansk statsborgerskap.
Fysisk institutt (UiO)
Fysisk institutt er underlagt Det matematisk-naturvitenskapelige fakultet ved Universitetet i Oslo. Instituttet holder til i Fysikkbygningen nederst på universitetsområdet på Blindern, men over Kjemisk institutt. Professor Susanne Viefers er instituttleder.
I 2013 var det 184 ansatte (inkludert 97 stipendiater). I 2011/2012 ble 52 mastergradsstudenter uteksaminert. I Norges forskningsråds fysikkevaluering  fra 2010 er flere av fagmiljøene ved instituttet fremhevet som verdensledende.
Forskningsgrupper ved instituttet
(Personer knyttet til gruppen i 2007, mastergrad og høyere)
Sevastopolfortellingene
Sevastopol i desember måned
I Sevastopol i desember måned introduserer Tolstoj leserne for livet i Sevastopol ved å ta dem med på en første omvisning. Den detaljerte turen er trolig lik en tur han selv fikk da han kom dit i november 1854. Han hadde tidligere vært offiser i hæren to år i Kaukasus, men ordnet det slik at han ble flyttet til aktiv tjeneste på Donau, hvor russerne kjempet mot tyrkerne. Da beleiringen av Sevastopol begynte i 1854, var det første gang siden Napoleonskrigene at fremmede styrker sto på russisk territorium. Tolstojs enhet ble flyttet til Sevastopol i mars, og der skrev den unge løytnanten denne første fortellingen bak bombesikrede vegger på sine frivakter.
Sevastopol i mai
I Sevastopol i mai skriver han om det fornuftstridige og forfengelige i krig. Skissen ser på krigens psykologi og det faktum at det er misvisende å tro at det er humanisme i våpenhvile, land går kontinuerlig til krig mot hverandre til tross for tidligere våpenhvileavtaler. Og offiserer bruker krig for personlig vinning. Tolstoj konkluderer med å erklære at sannheten er den eneste helten i hans fortelling: «The hero of my tale — whom I love with all the power of my soul, whom I have tried to portray in all his beauty, who has been, is, and will be beautiful — is Truth.»
Denne skissen ble stoppet av sensuren og fikk ikke bli utgitt før den var omskrevet til å bli et stykke med en helt annen tone enn opprinnelig, mer som et propagandaskrift for regjeringen, Da nektet utgiveren å gi det ut, men sensurens formann krevde det utgitt, og det kom ut uten forfatterens navn.
Sevastopol i august 1855
Etter at Sevastopol ble oppgitt 1855, reiste Tolstoj tilbake til St. Petersburg som kurer. Mens han var der, søkte han avskjed fra hæren. Mens han ventet på svar, skrev han denne skissen. Her forteller han blant annet om brødrene Kozeltsov og andre skikkelser og om fortvilelsen over at byen ble overgitt etter at tusener hadde omkommet og mens soldater fremdeles ønsket å forsvare byen. Måten han skildrer krigen og personer på peker framover mot hans store Krig og fred.
Asbjørn Andresen
Asbjørn Andresen (født 1937 i Moss) er en norsk billedhugger og maler bosatt i Sverige.
Han har laget Den blå stein (møtesteinen) i Bergen og Bivrost i Moss.
Andresen er utdannet ved Bjarne Engebrets maleskole, Oslo (1957–1959), Statens Håndverks- og Kunstindustriskole, Oslo, hospitant (1982), Statens kunstakademi (1983–1985) og École nationale supérieure des beaux-arts, Paris (1985–1986).
Kunstneren har gjort utsmykning ved Austbø skole (Stavanger), Fjellbacka skole (Bohuslän), Torgalmenningen (Bergen), Ole Bulls plass (Bergen), Minnesund bro, Tanum kirkegård og Tinnes videregående skole (Notodden).
St. Johns (elv)
St. Johns River er en 500 km lang elv som renner parallelt med østkysten av Florida i USA. Den renner nordover gjennom lavtliggende sumpområder, og munner ut ved Jacksonville som delstatens lengste elv. Elva er svært grunn og saktegående, og noen steder opptil 3-4 km bred.
Canonbury
Canonbury er et boligområde i distriktet Islington i nordlige London. Det avgrenses omtrentlig av Essex Road, Upper Street, Cross Street og St Pauls Road. I 1253 ble landområdet gitt til kannikene ved klosteret St Bartholomew’s Priory i Smithfield, og det ble av den grunn kjent som Canonbury.
Området forble i hovedsak værende som åpent landområde fram til det ble utviklet forstad på begynnelsen av 1800-tallet. I likhet med andre områder i indre London fikk det en nedgang ved byggingen av jernbane i 1860-årene, noe som gjorde det mulig å pendle til London fra områder et stykke unna. Gentrifiseringen av området fra og med 1950-årene førte til ny utvikling som erstattet krigsødelagte eiendommer Canonbury Park North og South, foruten også restaurering av eldre bygninger. Etter den andre verdenskrig, særskilt i perioden fra 1950-årene til 1970-årene, var det en ny utviklingsbølge som førte til at området ble multikulturelt og fikk en blandet sosio-økonomisk sammensetning slik de fleste andre områder i det indre London også har.
Thomas Cromwell og Francis Bacon bodde begge i Canonbury Tower i deler av sine liv. Cromwell fra 1533 og til hans henrettelse i 1540, og Bacon fra 1616 og 1626. Tårnet ble reist i det 1500-tallet, og er nå et forskningssenter for frimurerordenen.
Blant andre kjente personer som har bodd i området finner man forfatterne George Orwell og Evelyn Waugh, som begge hadde adresse Canonbury Square.
Bjølstad gård
Bjølstad er en gård i Heidal i Sel kommune i Innlandet, nevnt i skriftlige kilder tilbake til 1270. Eirik Bjørnsson, som kjøpte gården stykkevis på 1430-tallet, ble stamfar til Bratt-ætta, som lenge bodde på gården. I 1680 rådde gården over 26 husmannsplasser og til sammen 700 hus. En av husmannsplassene er Søre Lykkja, også kalt Bjølstadløkken. Veslesetra tilhører gården. I 1904 hadde gården 1000 dekar innmark og 30000 dekar skog. Gården er i privat eie.
Bjølstad kapell med plass til 75 er en laftet bygning fra rundt 1531, med beitskier som kan være gjenbrukte portalplanker fra en tidlig stavkirke. De har utskjæringer i urnesstil. Kapellet ble en tid brukt som stabbur og låve.
Ni hus på gården ble fredet etter Fredningsloven av 1920.
Gården var innspillingssted for den tyske filmateriseringen (1959) av Trygve Gulbranssens bok «Og bakom synger skogene» (1933). Ved 850-årsjubileet for Bratt-ætten i 1970 møttes et par tusen medlemmer til slektstreff og reiste i den anledning en bautastein.
Bjølstad er viet et eget illustrert kapittel i reiseskildringen Tre i Norge ved to av dem (utgitt 1882):
Anne Clausdatter
Anne Clausdatter, også kjent som Anne Arnold (født 5. juni 1659 i Skien, død 11. april 1713 på Borgestad gård), var en norsk forretningskvinne.
Anne tilhørte en mektig personkrets i Grenland, som drev trelasthandel, skog- og jordeiendommer samt skipsrederi. I denne kretsen var både hun selv, foreldrenes slekter og hennes ektemenn. Først ble hun som 16 år gammel gift med Stig Andersen Tonsberg (død 1690 som 44 år gammel), sønn av den rike borgermesteren Anders Madsen i Tønsberg. Med Stig fikk Anne fire døtre, men den førstefødte datter ble født i 1677 og døde samme år. Men den 4. datteren fikk det samme navn Karen. Hun døde i 1737 etterlatende enkemann og senere (1749) feltmarskalk, Hans Jacob Arnold(t) (1669 Spydeberg-1758 Cha.), sønn av Karens stefar, generalmajor Johan Arnold, i dennes 1. ekteskap (av 4) med Anne Mogensdatter Stadsgaard. Den andre datteren Anna Tønsberg (1679-) ble gift 1. gang i Gjerpen i 1698 med commerceråd og handelsmann i Trondheim, Anders Schøller (1664-1724), og 2. gang med oberstltn. Joh. Heinrich v. Weinigel. Den tredje datteren, Kirstine Elisabeth Tønsberg(1680-1709), ble gift i Gjerpen den 10. januar 1702 med oberst Arent Krag (1670 Kås-1718 Moss), en helbror av Dorothea Krag og altså en svoger av Christian Gyldenløve. (Av Kirstine Elisabeth Tønsbergs fire barn ble datteren Dorothea (Dorte) Hed(e)vig Krag født i 1701 den 5. desember og altså før foreldrene ble viet, men likevel ble hun senere gift i 1722 med oberstltn. Godske Hans v. Brüggemann, enkemann etter Margrethe Wilhelmine von Hausmann, datter av Caspar Herman Hausmann!)